Φίρχιλ φαν Ντάικ

Ο Βίρτζιλ Βαν Ντάιχ (Virgil van Dijk, 8  Ιουλίου 1991) είναι Ολλανδός επαγγελματίας ποδοσφαιριστής, που αγωνίζεται ως κεντρικός αμυντικός στην Λίβερπουλ είναι αρχηγός της Εθνικής Ομάδας ποδοσφαίρου της Ολλανδίας.

Ξεκίνησε την καριέρα του στην ολλανδική ΦΚ Χρόνινγκεν, όπου έμεινε από το 2011 ως το 2013, όταν μετακινήθηκε στην σκωτσέζικη Σέλτικ Γλασκώβης. Με τη Σέλτικ κατέκτησε 2 φορες το Πρωτάθλημα και το Λιγκ Καπ Σκωτίας. Τον Σεπτέμβριο του 2015, πήρε μεταγραφή στην την αγγλική Σαουθάμπτον ΦΚ, κάνοντας το ντεμπούτο του στην Πρέμιερ Λιγκ.  Εκεί έμεινε ως τον Ιανουάριο του 2018, όταν η Λίβερπουλ ΦΚ δαπάνησε 75 εκατομμύρια λίρες για να τον αποκτήσει. Με τον φαν Ντάικ στις τάξεις της, η Λίβερπουλ έφτασε ως τον τελικό του ΟΥΕΦΑ Τσάμπιονς Λιγκ τη σεζόν 2017-18, όπου ηττήθηκε από τη Ρεάλ Μαδρίτης, ενώ τη χρονιά 2018-19 κατέκτησε τον τίτλο, νικώντας στον τελικό την Τότεναμ με 2-0, με τον ίδιο να ανακηρύσσεται Παίκτης του Αγώνα. Επίσης, έχει κερδίσει  τον τίτλο Παίκτης της Χρονιάς από την PFA, την Ομοσπονδία Επαγγελματιών Ποδοσφαιριστών, αλλά και τον τίτλο του Κορυφαίου Παίκτη της Χρονιάς στην Πρέμιερ Λιγκ, τη σεζόν 2018-19.Την επόμενη σεζόν κατέκτησε τον τίτλο, τον πρώτο της ομάδας μετά απο 30 χρόνια. 

Έπαιξε για πρώτη φορά στην Εθνική Ομάδα της Ολλανδίας το 2015, ενώ από το 2018 είναι ο αρχηγός της , οδηγώντας την στον τελικό του πρώτου UEFA Nations League (Πρωταθλήματος Εθνών της ΟΥΕΦΑ). Πήρε την πρώτη θέση στον Όμιλο Α, μπροστά από Γαλλία και Γερμανία. Στην τελική φάση, που έγινε στην Πορτογαλία, το διάστημα 5-9/6/2019, νίκησε στα ημιτελικά με 3-1 την Αγγλία στην παράταση, αλλά έχασε στον τελικό με 1-0 από την Πορτογαλία.

Τίτλοι και διακρίσεις 

 Πρωτάθλημα Σκωτίας: 2013-14,2014-15
 Λιγκ Καπ Σκωτίας: 2014-15
 ΟΥΕΦΑ Τσάμπιονς Λιγκ: 2018-19
 Πρέμιερ Λιγκ: 2019-20
 ΟΥΕΦΑ Σούπερ Καπ: 2019
 Παγκόσμιο Κύπελλο Συλλόγων: 2019
 Λιγκ Καπ: 2021-22
 Κυπελλο Αγγλιας: 2021-22

Παραπομπές

Ολλανδοί ποδοσφαιριστές
Ποδοσφαιριστές Εθνικής Ολλανδίας
Ποδοσφαιριστές Λίβερπουλ Φ.Κ.
Ποδοσφαιριστές Πρέμιερ Λιγκ
Αμυντικοί ποδοσφαιριστές
Ολλανδοί ποδοσφαιριστές στο εξωτερικό
Ολλανδοί με καταγωγή από το Σουρινάμ
Ποδοσφαιριστές Παγκοσμίου Κυπέλλου 2022